stanford-oval/wikipedia huggingface dataset:
Luca Dotto

| Mitalit> Maa:   Italia.Miesten uinti.MM-kilpailut (pitkä rata)  | Mitalit> Maa:   Italia.Miesten uinti.MM-kilpailut (pitkä rata)  | Mitalit> Maa:   Italia.Miesten uinti.MM-kilpailut (pitkä rata)  | Maa:   Italia> Miesten uinti. |
| --- | --- | --- | --- |
|  Hopeaa | Shanghai 2011 | 50 m vapaauinti |  |
|  Pronssia | Kazan 2015 | 4 × 100 m vapaauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Hopeaa | Istanbul 2012 | 4 × 100 m vapaauinti |  |
|  Pronssia | Doha 2014 | 4 × 50 m vapaauinti |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Monterrey 2008 | 100 m vapaauinti |  |
|  Kultaa | Monterrey 2008 | 4 × 100 m vapaauinti |  |
|  Hopeaa | Monterrey 2008 | 50 m vapaauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Berliini 2014 | 4 × 100 m vapaauinnin sekaviesti |  |
|  Kultaa | Lontoo 2016 | 100 m vapaauinti |  |
|  Hopeaa | Lontoo 2016 | 4 × 100 m vapaauinti |  |
|  Hopeaa | Lontoo 2016 | 4 × 100 m vapaauinnin sekaviesti |  |
|  Hopeaa | Glasgow 2018 | 4 × 100 m vapaauinti |  |
|  Pronssia | Berliini 2014 | 4 × 100 m vapaauinti |  |
|  Pronssia | Lontoo 2016 | 4 × 200 m vapaauinti |  |
|  Pronssia | Glasgow 2018 | 4 × 100 m sekauinnin sekaviesti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Eindhoven 2010 | 4 × 50 m vapaauinti |  |
|  Kultaa | Szczecin 2011 | 4 × 50 m vapaauinti |  |
|  Kultaa | Kööpenhamina 2017 | 100 m vapaauinti |  |
|  Hopeaa | Szczecin 2011 | 100 m vapaauinti |  |
|  Hopeaa | Herning 2013 | 4 × 50 m vapaauinti |  |
|  Hopeaa | Herning 2013 | 4 × 50 m vapaauinnin sekaviesti |  |
|  Hopeaa | Kööpenhamina 2017 | 4 × 50 m vapaauinti |  |
|  Hopeaa | Kööpenhamina 2017 | 4 × 50 m sekauinti |  |
|  Pronssia | Istanbul 2009 | 4 × 50 m vapaauinti |  |
|  Pronssia | Eindhoven 2010 | 100 m vapaauinti |  |
|  Pronssia | Kööpenhamina 2017 | 50 m vapaauinti |  |
|  Pronssia | Kööpenhamina 2017 | 4 × 50 m vapaauinnin sekakilpailu |  |
| Nuorten EM-kilpailut  | Nuorten EM-kilpailut  | Nuorten EM-kilpailut  |  |
|  Kultaa | Belgrad 2008 | 50 m vapaauinti |  |
|  Hopeaa | Belgrad 2008 | 4 × 100 m vapaauinti |  |
|  Pronssia | Antwerpen 2007 | 50 m vapaauinti |  |
Luca Dotto (s. 18. huhtikuuta 1990 Camposampiero, Italia) on italialainen uimari. Hän on vapaauinnin Euroopan-mestari ja MM-hopeamitalisti.
Dotton ensimmäiset aikuisten arvokilpailut olivat lyhyen radan EM-kisat vuonna 2009 Istanbulissa. Siellä hän saavutti pronssia 4 × 50 metrin vapaauintiviestissä. Aikuisten tasolla Dotto on uinut mitaleille myös lyhyen radan EM-kisoissa 2010, 2011, 2013 ja 2017, pitkän radan maailmanmestaruuskilpailuissa Shanghaissa vuonna 2011 ja Kazanissa 2015, lyhyen radan MM-kilpailuissa Istanbulissa 2012 ja Dohassa 2014 sekä pitkän radan EM-kilpailuissa 2014, 2016 ja 2018. Ensimmäisen MM-mitalinsa hän saavutti Shanghaissa, 50 metrin vapaauinnissa hopeaa.
Luis Albeiro Cortés Rendón

Luis Albeiro Cortés Rendón (2. helmikuuta 1952 – 12. toukokuuta 2022) oli kolumbialainen roomalaiskatolinen piispa. Hänet vihittiin papiksi Pereiran hiippakuntaan 8. joulukuuta 1978. Hänet nimitettiin Vélezin hiippakunnan piispaksi 14. toukokuuta 2003, ja piispaksi vihkiminen seurasi 27. kesäkuuta. Pääkonsekraattorina toimi Beniamino Stella, jota avustivat Tulio Duque Gutiérrez ja Fabio Suescún Mutis. Cortés Rendón asetettiin virkaansa 17. heinäkuuta 2003.
Luis Abinader

| Luis Abinader |
| --- | --- |
 Luis Abinader vuonna 2022.
Dominikaanisen tasavallan presidentti
 16. elokuuta 2020–  
Varapresidentti:  Raquel Peña
Edeltäjä:  Danilo Medina
Henkilötiedot
Syntynyt: 12. heinäkuuta 1967 (ikä 57) Santo Domingo
Puoliso:  Raquel Arbaje
Tiedot
Puolue:  PRM
 Nimikirjoitus
Luis Abinader (s. 12. heinäkuuta 1967) on dominikaanilainen  liikemies ja poliitikko, joka toimii Dominikaanisen tasavallan presidenttinä vuodesta 2020. Hän edustaa Modernia vallankumouspuoluetta (PRM).
Abinader on opiskellut kotimaansa lisäksi Yhdysvalloissa. Hänellä on asema perheensä yritysryppään johdossa. Yritykset rakentavat ja hallinnoivat useita matkailukohteita.
Lz

LZ tarkoittaa seuraavia:
Lempel-Ziv, lyh. LZ, joukko tiedonpakkausmenetelmiä
Bulgaria, siviililentokoneiden kansallisuustunnus LZ, valtio tai muu maantieteellinen alue
Balkan Bulgarian Airlines, IATA-koodi LZ, lentoyhtiö
LZ, bulgarialainen yhtye.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lz”, voi hakea sivunnimihaulla, laajalla sivunnimihaulla tai tekstihaulla.
Luis Alberto Parra Mora

Piispa Luis Alberto Parra Moran vaakuna
Luis Alberto Parra Mora (22. maaliskuuta 1944 Tenza – 8. elokuuta 2023 Bogotá) oli kolumbialainen roomalaiskatolinen piispa. Hänet vihittiin papiksi Bogotán arkkihiippakuntaan 9. lokakuuta 1971 ja nimitettiin Mocoa-Sibundoyn hiippakunnan johtoon 18. lokakuuta 2003. Hänet asetettiin virkaansa 16. tammikuuta 2004. Piispaksi konsekroinnin suoritti 11. joulukuuta 2003 Beniamino Stella, jota avustivat Misael Vacca Ramirez ja Olavio López Duque.
Minun on ikävä sinua

| Minun on ikävä sinua Kari Rydman |
| --- | --- | --- |

Studioalbumin tiedot
 Äänitetty : 1977
 Studio : Love-studio
 Julkaistu: 1978
 Formaatti: LP-levy (LRLP 254)   C-kasetti (LRC 254)   CD-levy (LRCD 254)
 Tuottaja(t): Pekka Aarnio
 Tyylilaji: folk
 Kesto: 36.45
 Levy-yhtiö: Love Records   Siboney Oy (CD)
 Levymerkki: Love Records
Listasijoitukset
  Suomi: 6. (huhtikuu 1978)
Kari Rydmanin muut studioalbumit
| Niin kaunis on maa 1976 | Minun on ikävä sinua 1978 | Viatonten valssi 1982 |
Minun on ikävä sinua on suomalaissäveltäjä Kari Rydmanin toinen studioalbumi, joka julkaistiin keväällä 1978. Albumi sisältää Rydmanin säveltämiä ja sovittamia kappaleita, joissa hän soittaa pianoa. Albumi julkaistiin LP-levynä ja C-kasettina Love Records -levymerkillä vuonna 1978. Vuonna 1997 Siboney julkaisi albumista remasteroidun CD-painoksen.
Albumi nousi Suomen musiikkilistoille huhtikuussa 1978 ja kohosi parhaimmillaan 6. sijalle. Albumi pysyi listoilla yhteensä 18 viikon ajan.
Kappaleet

Kaikki kappaleet säveltänyt ja sovittanut Kari Rydman.
Kappaleet > A-puoli

Sataa – 4.00 (san. Kari Rydman)
Sinä lauloit iltani tähtiin – 2.30 (san. Jussi Kylätasku)
Hyv’ yötä – 3.25 (san. tuntematon)
Laulu kiusauksessa – 1.25 (san. Jussi Kylätasku)
Romans – 2.35 (san. Zacharias Topelius)
Mun sielun, ruumiin, tavaran – 1.10 (san. Leena Krohn)
Suun suutelen – 2.40 (san. Kari Rydman)
Kappaleet > B-puoli

Kolme neitoa – 2.20 (san. Edith Södergran, suom. san. Kari Rydman)
Heinäkuu – 3.20 (san. Aaro Hellaakoski)
Uni – 3.30 (san. Aaro Hellaakoski)
Naurua – 2.00 (san. Aaro Hellaakoski)
Satakieli laulaa (hyvin hiljaa) – 2.50 (san. Aaro Hellaakoski)
Kuutamo Puulalla – 5.00 (san. Kari Rydman)
Kokoonpano

Kari Rydman – piano
Katarina Nyblom – piano (5, 10, 13)
Pertti Kiri – viulu
Jouni Heinonen – viulu
Helge Valtonen – alttoviulu
Olli Kangas – sello
Pentti Palmu – sello (8, 12)
Matti Bergström – kontrabasso
Pekka Sarmanto – kontrabasso (8)
Heikki Laurila – kitara
Aaro Kurkela – harmonikka
Esko Rosnell – rummut
Viljo Ala-Pietilä – oboe
Kokoonpano > Tuotanto

Erkki Hyvönen – äänitys (Love-studio 1977)
Timo Kelaranta – kannen suunnittelu (SAFTRA)
Ari Hietala – etukannen kuva (SAFTRA)
Pekka Aarnio – tuottaja
Luis Abilio Sebastiani Aguirre

Luis Abilio Sebastiani Aguirre SM (22. helmikuuta 1935 Callao – 10. elokuuta 2020) oli perulainen roomalaiskatolinen arkkipiispa. Hänet vihittiin papiksi 23. huhtikuuta 1962 ja nimitettiin Tarman hiippakunnan johtoon 21. marraskuuta 1992. Piispaksi vihkiminen seurasi 3. tammikuuta 1993. Pääkonsekraattorina toimi Luigi Dossena, jota avustivat Miguel Irízar Campos ja Lorenzo León Alvarado.
Sebastiani Aguirre sai 13. kesäkuuta 2001 nimityksen Ayacucho o Huamangan arkkipiispaksi, jona hän toimi, kunnes jäi eläkkeelle 6. elokuuta 2011.
Lincolnin piirikunta (Wyoming)

Lincolnin piirikunta (engl. Lincoln County) on Yhdysvaltojen Wyomingin osavaltiossa sijaitseva piirikunta. Sen väkiluku oli 19 434 vuonna 2018 ja sen pinta-ala on 10 606 neliökilometriä. Piirikunnan hallintokeskus on Kemmerer.
Piirikunta perustettiin 21. helmikuuta 1911 ja se on saanut nimensä presidentti Abraham Lincolnilta.
Asukkaat

Piirikunnan asukkaista 92,5 prosenttia on valkoisia ja 4,48 prosenttia latinalaisamerikkalaisia. 4,08 prosenttia puhuu muita kieliä kuin englantia. 98,7 prosenttia asukkaista on Yhdysvaltain kansalaisia. Piirikunnan väestön keski-ikä on 39,1 vuotta.
Kuvia piirikunnasta

Piirikunnan oikeustalo.
Aftonin pikkukaupunki.
Aiheesta muualla

Kuvia tai muita tiedostoja aiheesta Lincolnin piirikunta (Wyoming) Wikimedia Commonsissa
Wyomingin osavaltio
| --- | --- |
Piirikunnat:   Albany  Big Horn  Campbell  Carbon  Converse  Crook  Fremont  Goshen  Hot Springs  Johnson  Laramie  Lincoln  Natrona  Niobrara  Park  Platte  Sheridan  Sublette  Sweetwater  Teton  Uinta  Washakie  Weston 
Kaupungit:   Buffalo  Casper  Cheyenne (pääkaupunki)  Cody  Douglas  Evanston  Gillette  Green River  Kemmerer  Lander  Laramie  Newcastle  Powell  Rawlins  Riverton  Rock Springs  Sheridan  Torrington  Worland 
Kunnat (town):   Afton  Albin  Alpine  Baggs  Bar Nunn  Basin  Big Piney  Burlington  Burns  Byron  Chugwater  Clearmont  Cokeville  Cowley  Dayton  Diamondville  Dixon  Dubois  East Thermopolis  Edgerton  Elk Mountain  Encampment  Evansville  Fort Laramie  Frannie  Glendo  Glenrock  Granger  Greybull  Guernsey  Hanna  Hartville  Hudson  Hulett  Jackson  Kaycee  Kirby  La Barge  La Grange  Lingle  Lost Springs  Lovell  Lusk  Lyman  Manderson  Manville  Marbleton  Medicine Bow  Meeteetse  Midwest  Mills  Moorcroft  Mountain View  Opal  Pavillion  Pine Bluffs  Pinedale  Pine Haven  Ranchester  Riverside  Rock River  Rolling Hills  Saratoga  Shoshoni  Sinclair  Star Valley Ranch  Sundance  Superior  Ten Sleep  Upton  Thayne  Van Tassell  Wamsutter  Whatland  Wright  Yoder
Minun majesteettini

| Minun majesteettini> Du Barry Was a Lady |
| --- | --- |

Ohjaaja:  Roy Del Ruth
Käsikirjoittaja:  Nancy Hamilton Irving Brecher Wilkie C. Mahoney
Perustuu:  Herbert Fieldsin ja Buddy DeSylvan kirjaan Cole Porterin musikaaliin
Tuottaja:  Arthur Freed
Säveltäjä:  Cole Porter
Kuvaaja:  Karl Freund
Tuotantosuunnittelija:  Cedric Gibbons
Pukusuunnittelija:  Irene Lentz
Lavastaja:  Cedric Gibbons
Pääosat:  Red Skelton Lucille Ball Gene Kelly
Valmistustiedot
Valmistusmaa:   Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   30. toukokuuta 1943  10. toukokuuta 1946
Kesto:  101 minuuttia
Alkuperäiskieli:  englanti
Budjetti:  1 296 000 USD
Tuotto:  3 496 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Minun majesteettini (engl. Du Barry Was a Lady; myös DuBarry Was a Lady) on vuonna 1943 ensi-iltansa saanut Roy Del Ruthin ohjaama yhdysvaltalainen Technicolor-musikaalikomediaelokuva, jonka pääosissa ovat Red Skelton, Lucille Ball ja Gene Kelly. Minun majesteettini kertoo yökerhon työntekijästä, joka unelmoi olevansa kuningas Ludvig XV, ja että hänen ihailemansa yökerhon tähti on hänen rakastettunsa.
Minun majesteettini perustuu Herbert Fieldsin ja Buddy DeSylvan kirjaan ja Cole Porterin Broadway-musikaaliin Du Barry Was a Lady (1939), jonka pohjalta Nancy Hamilton, Irving Brecher ja Wilkie C. Mahoney laativat elokuvan käsikirjoituksen. Minun majesteettini -elokuvan tuottajana oli Arthur Freed ja tuotanto- ja levittäjäyhtiönä Metro-Goldwyn-Mayer.
Näyttelijät

| 0 | 1 | 2 |
| --- | --- | --- |
|  Red Skelton  | … |  Louis Blore / Ludvig XV   |
|  Lucille Ball  | … |  May Daly / madame Du Barry   |
|  Gene Kelly  | … |  Alec Howe / ”Musta nuoli”   |
|  Virginia O’Brien  | … |  Ginny   |
|  Rags Ragland  | … |  Charlie   |
|  Zero Mostel  | … |  Rami the Swami   |
|  Donald Meek  | … |  herra Jones / herttua de Choiseul   |
|  Douglass Dumbrille  | … |  Willie / herttua de Rigor   |
|  George Givot  | … |  Cheezy / kreivi de Roquefort   |
|  Louise Beavers  | … |  Niagara   |
|  Tommy Dorsey & His Orchestra  | … |  omina itsenään   |
|  Hugh Beaumont  | … |  mies   |
|  Clara Blandick  | … |  vanha nainen   |
|  Charles Coleman  | … |  Charlie   |
|  Ava Gardner  | … |  parfyymityttö   |
|  Marilyn Maxwell  | … |  neiti Helmikuu, kalenterityttö   |
|  Lana Turner  | … |  vieraileva tähti   |
Laulut

Sikermä: ”Du Barry Was a Lady / Do I Love You?” - MGM:n studion orkesteri
”Du Barry Was a Lady” - MGM:n studiokuoro
Yökerhon sikermä: ”Give Him to the Oo-La-La / Well, Did You Evah” - MGM:n studion orkesteri
Oxfordin poikien sikermä: ”Thinking of You / A Cigarette, Sweet Music and You”
Sikermä: ”I’m Getting Sentimental Over You / Well, Git It!” - Tommy Dorsey
”When Love Beckoned (On 52nd Street)” - MGM:n studion orkesteri
”Do I Love You?” - Gene Kelly
”Do I Love You” - Tommy Dorsey & His Orchestra ja The Pied Pipers
”Salome” - Virginia O’Brien
”I Love an Esquire Girl” - Tommy Dorsey & His Orchestra, The Pied Pipers ja Red Skelton
Sikermä: ”Friendship / Do I Love You? / But in the Morning, No” - MGM:n studion orkesteri
”Ladies of the Bath”
”Katie Went to Haiti” - Tommy Dorsey & His Orchestra ja The Pied Pipers
”Madame, I Love Your Crepes Suzette” - Red Skelton
”Song of Rebellion” - Gene Kelly
”Friendship” - Lucille Ball, Tommy Dorsey & His Orchestra, Gene Kelly, Virginia O’Brien ja Red Skelton
Martha Mears dubbasi Lucille Ballin lauluäänen suurimmaksi osaksi, mutta ”Friendship”-laulussa Ball laulaa omalla lauluäänellään.
Tausta ja tuotanto

Alkuperäinen Cole Porterin säveltämä ja sanoittama ja Herbert Fieldsin ja Buddy DeSylvan kirjaan perustuva Broadway-musikaali Du Barry Was a Lady sai ensi-iltansa 46th Street Theatressa 6. joulukuuta vuonna 1939. Musikaalin 408. ja viimeinen esitys oli Royale Theatressa 12. joulukuuta vuonna 1940. Musikaalin pääosissa olivat Bert Lahr, Ethel Merman ja Betty Grable.
Tuotantoyhtiö Metro-Goldwyn-Mayer osti musikaalin elokuvaoikeudet 80 000 dollarilla. Ostaessaan musikaalin elokuvaoikeuksia MGM suunnitteli elokuvamusikaalin päätähdeksi Ann Sothernia. Kun Sothern kieltäytyi elokuvamusikaalin pääroolista, MGM päätti palkata Lucille Ballin Sothernin tilalle. Broadway-musikaalin elokuvaversiosta karsittiin paljon Cole Porterin alkuperäisiä sävellyksiä, ja elokuvaversioon lisättiin henkilöhahmoja ja nimiä muutettiin, mutta juoni säilytettiin pääasiassa samana.
Minun majesteettini kuvattiin Technicolor-elokuvausmenetelmällä työnimellä Gentleman’s Choice MGM:n studioilla Kalifornian Culver Cityssä noin 1,3 miljoonan dollarin budjetilla. Elokuvan kuvaukset kestivät elokuun lopusta marraskuun alkuun 1942.
Julkaisu ja vastaanotto

Minun majesteettini sai Yhdysvaltain ensi-iltansa New Yorkissa 30. toukokuuta vuonna 1943. Maanlaajuiseen teatterilevitykseen elokuva pääsi Yhdysvalloissa 13. elokuuta 1943. Suomessa elokuvan teatteriensi-ilta oli 10. toukokuuta vuonna 1946. Metro-Goldwyn-Mayer oli tuottamisen ohella myös elokuvan levittäjä. Minun majesteettini tuotti maailmanlaajuisesti 3 496 000 dollaria MGM:n merkintöjen mukaan. Voittoja MGM:lle kertyi 857 000 dollarin verran, mikä tekee elokuvasta taloudellisesti menestyneen.
Minun majesteettini on julkaistu VHS:nä ja DVD:nä.
Aiheesta muualla

Minun majesteettini Internet Movie Databasessa (englanniksi)
Minun majesteettini Elonet.
Minun majesteettini AllMoviessa. (englanniksi)
Minun majesteettini TCM Movie Databasessa (englanniksi)
Leonardo Genoni

| Leonardo Genoni |
| --- | --- |

Henkilötiedot
Syntynyt: 28. elokuuta 1987 (ikä 37) Semione, Sveitsi
Kansalaisuus:   Sveitsi
Jääkiekkoilija
Pelipaikka:  maalivahti
Hanska:  vasen
Pituus:  180 cm
Paino:  80 kg
Seura
Seura:  HC Davos
Sarja:  National League A
Pelinumero:  30
Pelaajaura
Pääsarjaura:  2007–
Aik. seurat:  GCK Lions (NLB)
Leonardo Genoni (s. 28. elokuuta 1987 Semione, Sveitsi) on sveitsiläinen jääkiekkomaalivahti, joka pelaa National League A -joukkue HC Davosissa. Hän torjuu perhostyylillä. Genonin vahvuuksiin kuuluu atleettisuus, periksiantamattomuus, maltti, paineensietokyky, pelinlukutaidot, sijoittuminen, ennakointi ja refleksit.
Ura > Seuraura

Genoni on Zürcher SC:n kasvatti. Hän puki miesten peleihin ensimmäisen kerran 16-vuotiaana kaudella 2003–2004, jolloin Genoni toimi ZSC Lionsin luukkuvahtina neljässä National League A -ottelussa ja GCK Lionsin luukkuvahtina kymmenessä ottelussa. Kaudella 2004–2005 hän debytoi GCK Lionsin maalilla. Genoni toimi lähinnä joukkueen kakkosmaalivahtina Mattias Schoderille ja torjui 15 runkosarja- ja yhdessä playoff-ottelussa torjuen kaksi nollapeliä. Hän pelasi kauden aikana miesten pelejä myös seitsemän ottelua lainalla sarjatasoa alempana 1. Ligan EHC Dübendorfissa. Genoni toimi kauden aikana myös ZSC Lionsin luukkuvahtina yhdessä playoff-ottelussa. Kaudella 2005–2006 hän kantoi suurimman osan GCK Lionsin torjuntavastuusta pelaten 17 runkosarja- ja viisi playoff-ottelua. Genoni puki ZSC:n paidan yhteen NLA-otteluun.
Kaudella 2006–2007 Genoni pelasi NLB:tä GCK Lionsin ja Sveitsin alle 20-vuotiaiden maajoukkueen vahvuudessa. Hän puki ZSC Lionsin paidan 11 otteluun, mutta jäi edelleen ilman NLA-debyyttiä. Genoni debytoi kuitenkin HC Davosin NLA-joukkueessa, jossa hän pelasi lainalla Spengler Cupin ajan. Turnaus päättyi joukkueen voittoon. Genoni siirtyi Davosiin kaudeksi 2007–2008. Hän otti itselleen heti joukkueen ykkösmaalivahdin roolin ja pelasi 34 runkosarja- ja 13 playoff-ottelua torjuen yhteensä kuusi nollapeliä. Genoni valittiin kauden päätteeksi NLA:n vuoden tulokkaaksi. Hän edusti Davosia kauden aikana perinteisesti myös Spengler Cupissa, jota joukkue vuosittain isännöi sekä Euroopan seurajoukkueiden mestaruusturnauksessa. Kaudella 2008–2009 Genoni torjui Davosin Sveitsin-mestariksi. Kaudella 2009–2010 hän torjui joukkueen Spengler Cupin finaaliin, mutta turnauksen voitto meni kuitenkin valkovenäläiselle KHL-joukkueelle Dinamo Minskille lukemin 1–3.
Genoni torjui kaudella 2010–2011 runkosarjassa seitsemän nollapeliä, mikä oli eniten koko NLA:ssa. Pudotuspeleissä hän torjui niitä kaksi. Genonilla oli myös runkosarjan paras torjuntaprosentti (93,9 %) ja päästettyjen maalien keskiarvo (1.92). Hän voitti kauden päätteeksi Sveitsin-mestaruuden ja valittiin NLA:n arvokkaimmaksi pelaajaksi, parhaaksi maalivahdiksi (Jacques Plante Trophy) ja myös media valitsi hänet kauden parhaaksi maalivahdiksi. Kaudella 2011–2012 Genonilla oli liigan paras torjuntaprosentti (93,1 %) ja hän torjui myös eniten voittoja (33) runkosarjassa. Genoni torjui kauden aikana myös Davosin Spengler Cupin voittoon. Vuotta myöhemmin joukkue hävisi turnauksen finaalin kuitenkin Kanadalle murskalukemin 7–2. Kaudella 2014–2015 Genoni torjui Davosin Sveitsin-mestariksi. Hänet valittiin kauden aikana myös Spengler Cupin tähdistökentälliseen. Helmikuussa 2015 Genoni teki kaksivuotisen jatkosopimuksen Davosin kanssa.
Ura > Maajoukkueura

| Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Maa:   Sveitsi> Miesten jääkiekko. |
| --- | --- | --- | --- |
|  Hopeaa | Tanska 2018 | jääkiekko |  |
Genoni on edustanut Sveitsiä kerran olympialaisissa ja viidesti MM-kilpailuissa. Hän oli Sveitsin ykkösmaalivahti, maan saavuttaessa MM-hopeaa vuoden 2018 MM-turnauksessa. Genoni edusti Sveitsiä myös alle 20-vuotiaiden MM-kilpailuissa vuosina 2005 ja 2006. Hän toimi molemmissa turnauksissa joukkueensa kakkosmaalivahtina ja pelasi kaikkiaan jälkimmäisessä turnauksessa vain 26 sekunnin verran.
Genoni pelasi myös alle 18-vuotiaiden MM-kilpailuissa vuonna 2005 sekä I-divisioonan MM-kilpailuissa vuonna 2004, jolloin hänellä oli turnauksen paras päästettyjen maalien keskiarvo (1.53). Genoni torjui Sveitsille A-lohkon kultaa.
Muuta

Genonin isoveli Gaetano on entinen jääkiekkohyökkääjä, joka pelasi urallaan myös yhden NLA-ottelun ZSC Lionsissa kaudella 2007–2008. Heidän pikkuveljensä Tiziano on pelannut jääkiekkoa puolustajana.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2004 | U18d1 | 5 | 5 | 0 | 234 | 6 | 1 | 1.53 | 91,8 |
| 2005 | U18 | 4 | 0 | 4 | 240 | 11 | 0 | 2.75 | 93,7 |
| 2006 | JMM | 1 | 0 | 0 | 1 | 0 | 0 | 0.00 | 100 |
| 2011 | MM | 2 | 0 | 1 | 123 | 5 | 0 | 2.44 | 94,7 |
| 2014 | MM | 1 | 0 | 1 | 60 | 5 | 0 | 5.00 | 83,9 |
| 2015 | MM | 3 | 2 | 0 | 184 | 3 | 1 | 0.98 | 95,5 |
Luettelo tunnetuista Thomasschulen opettajista

Tämä on luettelo tunnetuista Thomasschulen opettajista.
B

Johann Sebastian Bach (1685–1750), säveltäjä, tunnetuin Bachin suvun jäsen.
Caspar Borner (1492–1547), teologi, humanisti ja uskonpuhdistaja, Thomasschulen rehtori (1522–1539),  Leipzigin yliopiston rehtori
Karl Ferdinand Braun (1850–1918), Nobel-palkittu, Jonathan Zenneckin (1871–1959) ja Leonid Isaakowitsch Mandelstamin (1879–1944) opettaja
C

Sethus Calvisius (1556–1615), säveltäjä ja musiikkiteoreetti, tuomaskanttori (1594–1615)
Otto Crusius (1857–1918), filologi, Bayerische Akademie der Wissenschaften jäsen, Friedrich Crusiuksen (1897–1941) isä
D

Oskar Dähnhardt (1870–1915), germanisti, Nikolaischulen rehtori (1910–1915)
Johann Friedrich Doles (1715–1797), säveltäjä ja tuomaskanttori (1756–1789), Johann Friedrich Doles nuoremman (1746–1796) isä
Siegmund Friedrich Dresig (1703–1742), apulaisrehtori
Hermann Dunger (1843–1912), yliopettaja, Allgemeiner Deutscher Sprachvereinin perustaja
E

Friedrich August Eckstein (1810–1885), pedagogi ja filologi, Thomasschulen rehtori (1863–1881)
Ernst Theodor Eichelbaum (1893–1991), pedagogi ja CDU-poliitikko
Johann August Ernesti (1707–1781), teologi ja filologi, Thomasschulen rehtori (1734–1762), Johann Christian Gottlieb Ernestin setä (1756–1802)
Johann Heinrich Ernesti (1652–1729), Thomasschulen rehtori
F

Georg Fabricius eli Goldschmidt (1516–1571), runoilija, historioitsija ja arkeologi, poeta laureatus, Fürstenschule St. Afran rehtori, Klosterschule Roßlebenin inspehtori
Wolfgang Figulus (noin 1525–1589), musiikkiteoreetikko ja säveltäjä, tuomaskanttori (1549–1551), Fürstenschule in Meißenin kanttori ja opettaja
Friedrich Richard Franke (s. 1832), ensimmäinen yliopettaja
Johann Friderici (1563–1629), Thomasschulen apulaisrehtori, Nikolaischulen rehtori
Franz Volkmar Fritzsche (1806–1887), filologi, Christian Friedrich Fritzschen (1776–1850) poika
Karl Heinrich Frotscher (1796–1876), pedagogi ja filologi, Nikolaischulen apulaisrehtori
G

Johann Joachim Gesenius (1644–1675), opettaja
Johann Matthias Gesner (1691–1761), pedagogi, filologi ja kirjastonhoitaja, Thomasschulen rehtori (1730–1734)
Georg Goetz (1849–1932), filologi ja Jenan yliopiston rehtori
Johann Gramann eki Poliander (1487–1541), uskonpuhdistaja, Thomasschulen rehtori (1520–1522), Königsbergern yliopiston edeltäjän perustaja, virren "Nun lob, mein Seel, den Herren" (EG 289) runoilija
H

Karl Ferdinand Haltaus (1811–1848), historioitsija ja runoilija
Johann Gottlob Harrer (1703–1755), säveltäjä ja tuomaskanttori (1750–1755)
Friedrich Hermann Haufe (1899–1970), teologi ja pappi
Moritz Hauptmann (1792–1868), säveltäjä, musiikkiteoreetikko ja tuomaskanttori (1842–1868), Bach-Gesellschaft Leipzigin perustaja, Ludwig Spohrin (1784–1859) oppilas
Karl Heym (1818–1889), matemaatikko
Rudolf Hildebrand (1824–1894), germanisti, opettaja ja kielitieteilijäa, Grimmschen Wörterbuchsin julkaisija
Johann Adam Hiller (1728–1804), säveltäjä, musiikkikirjailija, tuomaskanttori (1789–1801) ja Gewandhauskapellmeister